মথুরামোহন চক্রবর্তী
মথুরামোহন চক্রবর্তী ("মথুর বাবু" নামেও পরিচিত, ১৮৬৮–১৯৪২) ছিলেন একজন বাংলাদেশী বাঙালী আয়ুর্বেদাচার্য ও ঢাকার জুবিলী স্কুলের প্রধান শিক্ষক। তিনি ১৯০১ সালে ঢাকাতে একটি ঐতিহ্যবাহী ও লাভজনক আয়ুর্বেদ-ভিত্তিক গবেষণাকেন্দ্র শক্তি ঔষধালয় স্থাপন করে বিখ্যাত হন। একদা তিনি অসুস্থ হলে লোকনাথ ব্রহ্মচারীর শরণাপন্ন হন। ব্রহ্মচারীর কৃপায় সুস্থ হলে তাঁর নির্দেশে আয়ুর্বেদ চর্চা শুরু করেন যার ফলে শক্তি ঔষধালয় প্রতিষ্ঠিত হয়। মথুরামোহন এর আয় থেকে অর্ধেক নিয়ে জীবিকা নির্বাহ করতেন এবং বাকি অর্ধেক মানবকল্যাণে ব্যয় করতেন।